CELEX: 62017CA0624
Language: lv
Date: 2019-07-04 00:00:00
Title: Lieta C-624/17: Tiesas (otrā palāta) 2019. gada 4. jūlija spriedums (Gerechtshof Den Haag (Nīderlande) lūgums sniegt prejudiciālu nolēmumu) — kriminālprocess pret Tronex BV (Lūgums sniegt prejudiciālu nolēmumu — Vide — Atkritumi — Sūtījumi — Regula (EK) Nr. 1013/2006 — 2. panta 1. punkts — Direktīva 2008/98/EK — 3. panta 1) punkts — Jēdzieni “atkritumu sūtījums” un “atkritumi” — Tādu preču kopums, kas sākotnēji paredzētas pārdošanai mazumtirdzniecībā un ko patērētāji nodevuši atpakaļ vai kas kļuvušas liekas pārdevēja sortimentā)

9.9.2019   
            
            
               LV
            
            
               Eiropas Savienības Oficiālais Vēstnesis
            
            
               C 305/5
            
         
      Tiesas (otrā palāta) 2019. gada 4. jūlija spriedums (Gerechtshof Den Haag (Nīderlande) lūgums sniegt prejudiciālu nolēmumu) — kriminālprocess pret Tronex BV
      (Lieta C-624/17) (1)
      
      (Lūgums sniegt prejudiciālu nolēmumu - Vide - Atkritumi - Sūtījumi - Regula (EK) Nr. 1013/2006 - 2. panta 1. punkts - Direktīva 2008/98/EK - 3. panta 1) punkts - Jēdzieni “atkritumu sūtījums” un “atkritumi” - Tādu preču kopums, kas sākotnēji paredzētas pārdošanai mazumtirdzniecībā un ko patērētāji nodevuši atpakaļ vai kas kļuvušas liekas pārdevēja sortimentā)
      (2019/C 305/06)
      Tiesvedības valoda — holandiešu
      
         Iesniedzējtiesa
      
      Gerechtshof Den Haag
      
         Pamata kriminālprocesa dalībnieks
      
      Tronex BV
      
         Rezolutīvā daļa
      
      Tādu elektrisko un elektronisko ierīču kopuma nosūtīšana uz trešo valsti, kuras sākotnēji bija paredzētas pārdošanai mazumtirdzniecībā, bet kuras patērētājs ir atdevis atpakaļ vai kuras dažādu iemeslu dēļ tirgotājs ir nosūtījis savam piegādātājam, ir jāuzskata par “atkritumu sūtījumu” Parlamenta un Padomes Direktīvas (EK) Nr. 1013/2006 (2006. gada 14. jūnijs) par atkritumu sūtījumiem 1. panta 1. punkta izpratnē, to lasot kopsakarā ar tās 2. panta 1. punktu un Eiropas Parlamenta un Padomes Direktīvas 2008/98/EK (2008. gada 19. novembris) par atkritumiem un par dažu direktīvu atcelšanu 3. panta 1) punktu, ja šajā kopumā ietilpst ierīces, kuru esamība labā darbā kārtībā iepriekš nav konstatēta vai kuras nav pienācīgi aizsargātas pret transportēšanas radītu kaitējumu. Turpretim šādas preces, kas ir kļuvušas liekas pārdevēja sortimentā un joprojām ir neatvērtos oriģinālajos iepakojumos, ja nav pretēju norāžu, nav jāuzskata par atkritumiem.
      
         (1)  OV C 32, 29.1.2018.